**О Т Ч Е Т**

ЗА ОПТИМИЗИРАНЕ НА РАЗХОДИТЕ НА „КНЕЖА ГАЗ“ ООД ГРАД КНЕЖА,

ЗА 2021 г.

За целите на оценяване на плана за оптимизиране на разходите е използвано съпоставяне на отчетните данни през 2020 г. с тези през 2021 г.

Сравнявайки сумите за направените разходи и получени приходи през двата периода се вижда, че:

1. НЕТЕКУЩИТЕ (дълготрайни) АКТИВИ- 693 хил. лв. за 2021, спрямо 596 хил. лв. за 2020, в т.ч.:

-Машини, производствено оборудване и апаратура са се увеличили с 29 хил. лв.,

-Съоръжения са намалели с 1 хил. лв.,

-ДМА в процес на изграждане са се увеличили на 44 в сравнение с предходната година.

1. ТЕКУЩИ (краткотрайни) АКТИВИ – 305 хил. лв., спрямо 147 хил. лв за 2020г.
2. СОБСТВЕН КАПИТАЛ на дружеството е увеличен на 674 хил. лв. за 2021, спрямо 639 хил. за 2020, в т.ч.:

-Вземанията от клиенти са с 192 хил. лв. повече спрямо 2020 и са в размер на 276 хил. лв., като всички от тях са текущи.

-Задълженията към доставчици са увеличени с 180 хил. лв. спрямо 2020 и са в размер на 278 хил. лв.

1. Увеличили са приходите на дружеството от продажба на природен газ. В това число от продажба на стоки с 538 хил. лв., което се дължи на значително поскъпване на природния газ за.
2. Разходите за закупуване на природен газ са се увеличили с 493 хил. лв., поради увеличението в цената на природния газ
3. Разходите за амортизация на дълготрайни материални активи са запазили стойностите си от 2020г.
4. За 2021г. дружеството отчита печалба в размер на 34 хил. лв. в сравнение с печалба от 36 хил. в предходната година.
5. Разходите за възнаграждения са увеличени с 9 хил. лв.
6. Разходите за суровини и материали са намалели с 16 хил. лв.
7. Разходите за външни услуги са намалени с 11 хил. лв, в следствие на спирането на Програма Дезире, по-която изграждането на битовите отоплителни инсталации се администрират и заплащат посредством Кнежа газ към строителите.

Дружеството разполага с необходимия персонал за осъществяване на основните направления на своята дейност. За отчетната 2021 год. се наблюдава увеличение на общо снабдените и разпределените количества природен газ на битовите, промишлените и обществено-административни и търговски потребители. Икономическото възстановяване след пандемията започнало в началото в края 2020г. и продължило през 2021, допринесе за общ ръст в икономическата активност, което неминуемо се отрази и на консумацията на природен газ основно от промишлеността.

В сравнение с 2020 год. увеличение при консумацията на битовите потребители е с 443 МWh, вследствие на увеличения брой абонати и сравнително студената зима, при промишлените се наблюдава увеличение с 215 MWh и при обществено-административни и търговски потребители с 902 MWh. През 2021 год. е увеличен броя на битовите потребители в сравнение с 2020 г. , като ново присъединените потребители са 28 броя.

|  |  |  |
| --- | --- | --- |
| **ГРУПИПОТРЕБИТЕЛИ** | **Отчетено 2020 г., МВч** | **Отчетено 2021 г. МВч** |
| **Пром. потребители** | **7195** | **7410** |
| **ОА и търговски** | **2325** | **3226** |
| **Битови потребители** | **2410** | **2853** |

В сравнение с бизнеса плана за отчетната 2021 г. е предвидено изграждане на мрежа /л.м./ от 622 л.м., действително е изградена 1097,1 л.м.

Направени инвестиции за отчетната година: по бизнес план са 70,323 хил. лв., действително извършени 68,038 хил. лв.

Броя нови потребители за отчетната година по бизнес план е стопански – 4 брой, битови – 20 броя, отчетени за 2021 год. стопански – 0 броя, битови – 28 броя.

Разпределени и снабдени количества природен газ за отчетната година: по бизнес план за стопански са предвидени 8431 MWh, битови 3071 MWh. Отчетени за 2021 год. За стопански са 10636 MWh, за битови са 2853 MWh. Прогнозната консумация на природен газ за 2021 г. е надвишена за стопанските потребители на природен газ, а за битовите е под прогнозните количества.

|  |  |  |
| --- | --- | --- |
| **ГРУПИ ПОТРЕБИТЕЛИ** | **Прогнозна 2021 г., MWh** | **Отчетено 2021 г. MWh** |
| **Промишлени потребители** | **8461** | **10636** |
| **Битови потребители** | **3071** | **2853** |

През 2021 г. „Кнежа Газ“ ООД са предвидени инвестиции в ГРМ на територията на гр. Кнежа и съоръженията към тях. Размерът на извършените инвестиционни разходи е съобразен с изградената към момента газоразпределителна мрежа, с финансовите възможности и с инвестиционната програмата одобрена от КЕВР.

При изготвяне на отчета за изпълнение на плана за оптимизиране на разходите на „Кнежа газ“ ООД, не са констатирани нецелесъобразни и неефективни разходи.

гр. Кнежа Управител:………………………

12.07.2022 /Лъчезар Петров/